Z A P I S N I K
24. sjednice Vijeća Gradske četvrti Podsljeme,
održane 31. svibnja 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Drago Boras, Ivan Laco,  Luka Maloča, Anita Matković, Tihomir Milovac, Damir Pavlek, Snježana Punjek, Reana Senjković-Svrčić i Ana Večerin Novaković.

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   
Predsjedava: Krešimir Kompesak, predsjednik Vijeća.

Predsjednik konstatira da je prisutno svih 11 članova Vijeća, što znači da Vijeće može pravovaljano odlučivati, te otvara 24. sjednicu Vijeća Gradske četvrti Podsljeme.
	Predsjednik Vijeća otvara raspravu o zapisniku 23. sjednice. Bez rasprave, jednoglasno je usvojen zapisnik 22. sjednice.

Na prijedlog predsjednika Vijeće jednoglasno utvrđuje slijedeći:


DNEVNI RED:
	

1.  Izvješće o izvršenju Plana komunalnih aktivnosti Gradske četvrti Podsljeme za 2022.  
     – donošenje zaključka

2.  Izvješće o izvršenju programa i planova održavanja komunalne infrastrukture u 
     gradskim četvrtima i mjesnim odborima Grada Zagreba za razdoblje siječanj-
     prosinac 2022. – na znanje

3.  Osnivanje i imenovanje Vijeća za prevenciju Gradske četvrti Podsljeme 
     – donošenje zaključka

4.  Dostava zahtjeva za izradu Izmjena i dopuna Generalnog urbanističkog plana Grada 
     Zagreba – donošenje zaključka

5.  Prijedlog oblikovnog rješenja projekta uređenja boravišnog prostora na dijelu 
     parcele k.č.br. 919 k.o. Gračani, preko puta dječjeg igrališta Nad Tunelom
     – davanje suglasnosti
6.  Program za provedbu javnog natječaja za izradu idejnog krajobrazno-urbanističko-
     arhitektonskog rješenja za uređenje javnog parka Šestine – davanje suglasnosti

7. Zaključak o davanju suglasnosti za raspolaganje dijelovima k.č.br. 13909 i 13922, obje  
    k.o. Markuševec – donošenje zaključka

8.  Pitanja, prijedlozi i obavijesti
	


[bookmark: _GoBack]Ad 1. Izvješće o izvršenju Plana komunalnih aktivnosti Gradske četvrti Podsljeme za 2022.  

Predsjednik Vijeća objašnjava kako je Izvješće, pripremljeno od strane Gradskog ureda za mjesnu samoupravu, civilnu zaštitu i sigurnost jedno od najlošijih što se tiče stupnja realizacije u zadnjih 15 godina, a opet bolje od većine drugih gradskih četvrti. Sve je vezano uz prošlogodišnju problematiku sa javnom nabavom. Predlaže da se Izvješće usvoji u predloženom obliku.  

Bez rasprave, Vijeće jednoglasno usvaja Izvješće o izvršenju Plana komunalnih aktivnosti Gradske četvrti Podsljeme za 2022.  Isto se nalazi u privitku ovog zapisnika.


Ad 2.  Izvješće o izvršenju programa i planova održavanja komunalne infrastrukture u 
gradskim četvrtima i mjesnim odborima Grada Zagreba za razdoblje siječanj-
prosinac 2022.

Predsjednik Vijeća ističe kako su svi na mail dobili Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba za razdoblje siječanj-prosinac 2022., koje je također pripremljeno od strane Gradskog ureda za mjesnu samoupravu, civilnu zaštitu i sigurnost, a Vijećima se dostavlja na znanje. 

Bez rasprave, Vijeće jednoglasno prima na znanje Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba za razdoblje siječanj-prosinac 2022.


Ad 3. Osnivanje i imenovanje Vijeća za prevenciju Gradske četvrti Podsljeme

Predsjednik Vijeća obavještava kako je potrebno formalno osnovati i imenovati Vijeće za prevenciju Gradske četvrti Podsljeme. Ističe kako je nedavno održan sastanak na tu temu, kojem su prisutni bili i ravnatelji škola i vrtića, predsjednici mjesnih odbora te predstavnici policije i komunalnog i prometnog redarstva.

Stoga predlaže sličan sastav i Vijeća za prevenciju.
Nakon kraće rasprave u Vijeće za prevenciju jednoglasno se imenuju:

· predsjednik Vijeća Gradske četvrti Podsljeme u svojstvu predsjednika
· načelnik 1. policijske postaje u svojstvu zamjenika
· Luka Maloča i Damir Pavlek kao predstavnici VGČ Podsljeme
· predsjednici svih 5 mjesnih odbora
· ravnatelji OŠ Šestine, OŠ Gračani i OŠ Markuševec
· ravnatelji DV Različak, DV Vjeverica i DV Markuševec


Ad 4. Dostava zahtjeva za izradu Izmjena i dopuna Generalnog urbanističkog plana Grada Zagreba

Predsjednik Vijeća ističe kako smo svoje prijedloge donijeli već na 22. sjednici te predlaže da se isti zaključak ponovi i formalizira i ovaj put. 
Vijeće većinom glasova (9 ZA uz 2 SUZDRŽANA) donosi:


[bookmark: _Hlk137481408]Z A K LJ U Č A K
o davanju prijedloga i zahtjeva  za izradu izmjena i dopuna 
Generalnog urbanističkog plana grada Zagreba


1. Vijeće traži da se u GUP-u predvide izmjene koje će doprinijeti javnom interesu i 
    poboljšanju javne infrastrukture na području Gradske četvrti Podsljeme, a radi se o 
    sljedećim prijedlozima:
· OŠ Markuševec-PŠ Bačun, Markuševečka cesta 38, k.č.br. 13705/1 k.o. Markuševec: sadašnja namjena je samo za školstvo, izmjenama GUP-a treba predvidjeti i predškolsku namjenu, zbog nedostatnih kapaciteta vrtića.
· OŠ Markuševec, Markuševečka cesta 160, k.č.br. 11448/1 k.o. Markuševec: na dijelu čestice gdje se nalazi sportsko nogometno igralište treba prenamjena u sportsko rekreacijsku zonu, budući je trenutno cijela čestica u zoni D5.
· U dijelu Gračana treba osigurati lokaciju za mogući novi objekt Doma zdravlja. Pogodne su lokacije uz novi objekt donje postaje žičare.
· U dijelu Gračana predvidjeti lokaciju na kojoj bi se gradio novi školski objekt, budući da postojeći nema dovoljan kapacitet, a trenutna lokacija ne dozvoljava nikakvo proširenje.
· brisanje markice u postojećem GUP-u koja predviđa izradu prometnice koja spaja Gračansku cestu i ulicu Jazbina, budući da na predviđenoj trasi postoji već veliki broj izgrađenih obiteljskih kuća, što realizaciju takvog projekta čini nemogućom.
· Nastavno na prijedlog Gradske četvrti Gornja Dubrava predvidjeti produžetak biciklističke magistrale uz ulicu Štefanovec te Park šumu Dotrščina, a istovremeno predvidjeti i koridor za biciklističku stazu duž ulice Jazbina.

2. Ovaj će Zaključak biti dostavljen Gradskom uredu za gospodarstvo, ekološku održivost i 
    strategijsko planiranje.  



Ad 5.  Prijedlog oblikovnog rješenja projekta uređenja boravišnog prostora na dijelu 
parcele k.č.br. 919 k.o. Gračani, preko puta dječjeg igrališta Nad Tunelom

[bookmark: _Hlk137481985]Predsjednik Vijeća ističe kako su svi na mail dobili oblikovni nacrt projekta uređenja površine nasuprot dječjeg igrališta kod Tunela, koji predviđa zonu za odmor i druženje. Idejno rješenje izrađeno je u skladu sa našim traženjima te predlaže davanje suglasnosti na takav prijedlog.

Bez rasprave, Vijeće jednoglasno daje suglasnost za predloženo idejno rješenje. 



Ad 6.  Program za provedbu javnog natječaja za izradu idejnog krajobrazno-urbanističko-arhitektonskog rješenja za uređenje javnog parka Šestine

Predsjednik Vijeća ističe kako su svi na mail dobili konačni nacrt Programa za provedbu javnog natječaja za izradu idejnog krajobrazno-urbanističko-arhitektonskog rješenja za uređenje javnog parka Šestine, izrađen od strane Zavoda za prostorno uređenje Grada Zagreba.
Nacrt je izrađen je u skladu sa našim traženjima te predlaže davanje suglasnosti na takav prijedlog.

Bez rasprave, Vijeće jednoglasno daje suglasnost na Program za provedbu javnog natječaja za izradu idejnog krajobrazno-urbanističko-arhitektonskog rješenja za uređenje javnog parka Šestine.

Ad 7. Zaključak o davanju suglasnosti za raspolaganje dijelovima k.č.br. 13909 i 13922, obje k.o. Markuševec

Predsjednik Vijeća ističe kako smo od Gradskog ureda za upravljanje imovinom i stanovanje, Odjela za zemljište i poslove zakupa, zaprimili upit o strategijskom interesu Vijeća Gradske četvrti Podsljeme na dijelu čestica 13909 i 13922, obje k.o. Markuševec, budući da je Grad Zagreb dobio zahtjev za otkupom dijela navedenih čestica. Smatra kako Vijeće nema strategijski interes na tako malom dijelu privatnih građevinskih čestica te predlaže donošenje takvog zaključka. 

Bez rasprave, Vijeće jednoglasno donosi:


Z A K LJ U Č A K
o davanju suglasnosti za raspolaganje 
dijelovima k.č.br. 13909 i 13922, obje k.o. Markuševec

1. Vijeće Gradske četvrti Podsljeme nema strategijski interes te daje pozitivno mišljenje na 
    raspolaganje (prodaju) dijelovima k.č.br. 13909 i 13922, obje k.o. Markuševec. 

2. Vijeće smatra kako se radi o premalom dijelu čestica unutar privatne čestice te da nema 
    strategijskog interesa za unapređenje komunalnog standarda na predmetnim česticama.

3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i 
    sigurnost.


Ad 8.  Pitanja, prijedlozi i obavijesti

Predsjednik Vijeća ističe kako postoji problem sa projektiranjem trase javnog kanala u odvojku Ulice Vida Ročića kod kbr. 119. Naime, trasa javnog kanala morala bi ući dijelom u privatni dio čestice, kako bi se mogla položiti i trasa vodovoda. Za sada vlasnik nije voljan dati svoju suglasnost, ali razgovarat će još s njim pa će vidjeti može li se promijeniti njegovo mišljenje, a sve kako ne bi morali odustajati od navedenog projekta.

Pero Semren moli da se još jednom intervenira kod Zagrebačkih cesta za popravak vibrirajućih šahtova u gornjem dijelu ulice Jazbina.

Goran Rogić napominje kako je potrebno na sjednici u srpnju donijeti Popis prioriteta za Plan komunalnih aktivnosti za 2024. Mjesni odbori su zamoljeni da svoje prioritete dostave tokom lipnja.
Također obavještava kako je dobio informaciju da bi radovi na sanaciji odrona u dijelu ulice Črna voda trebali započeti kroz mjesec dana, budući da je počela konzumacija ugovora za sanaciju hitnih odrona.


Sjednica je završena u 8:30 sati.


Zapisnik vodio:
Goran Rogić



									Predsjednik 
								  Vijeća Gradske četvrti
									Podsljeme

								     Krešimir Kompesak





[bookmark: _Hlk104212074]KLASA: 024-08/23-002/155
URBROJ: 251-13-11-2/002-23-2
Zagreb, 31. svibnja 2023.


















Privitak:
- izvješće o glasanju na sjednici
	
	Izvješće o glasanju na sjednicama

	
	
	
	
	
	
	
	
	

	Članovi Vijeća

	Ad 7.

	KREŠIMIR KOMPESAK
	+
	+

	+
	+

	PERO SEMREN
	+
	+

	+

	DRAGO BORAS

	IVAN LACO

	LUKA MALOČA

	ANITA MATKOVIĆ

	TIHOMIR MILOVAC

	DAMIR PAVLEK

	SNJEŽANA PUNJEK

	REANA SENJKOVIĆ-SVRČIĆ

	ANA VEČERIN NOVAKOVIĆ
	+
	+

	+

